*Likumprojekts*

**Grozījumi Notariāta likumā**

Izdarīt Notariāta likumā (Latvijas Republikas Augstākās Padomes un Valdības Ziņotājs, 1993, 26./27. nr.; Latvijas Republikas Saeimas un Ministru Kabineta Ziņotājs, 1996, 15. nr.; 2002, 23. nr.; 2003, 14. nr.; 2004, 23. nr.; 2008, 3. nr.; 2009, 3. nr.; Latvijas Vēstnesis, 2010, 183. nr.; 2013, 21., 112. nr.; 2014, 98., 228. nr.; 2015, 245. nr.; 2017, 231. nr.; 2018, 57., 220., 225. nr.; 2019, 240. nr.) šādus grozījumus:

1. Papildināt 250. pantu ar otro teikumu šādā redakcijā:

"Mantojuma atklāšanos zvērināts notārs izsludina arī pēc ieinteresēto personu lūguma."

2. Izslēgt 251. panta 8. punktu.

3. Izteikt 259.1 pantu šādā redakcijā:

"**259.1** Pēc mantojuma lietas uzsākšanas zvērināts notārs:

1) pārliecinās publisko testamentu reģistrā, vai tajā ir reģistrēts mantojuma atstājēja pēdējās gribas rīkojuma akts;

2) ielūkojas Iedzīvotāju reģistrā un noskaidro tuvākos mantot aicinātos līdz trešajai šķirai ieskaitot un pārdzīvojušo laulāto, kurus informē par mantojuma izsludināšanu;

3) noskaidro uz mantojuma atstājēja vārda reģistrēto mantu Valsts vienotajā datorizētajā zemesgrāmatā, Nekustamā īpašuma valsts kadastra informācijas sistēmā, Transportlīdzekļu un to vadītāju reģistrā, Uzņēmumu reģistrā un kontu reģistrā;

4) pēc publiskajos reģistros pieejamas informācijas noskaidro mantojuma atstājēja kreditorus, kuru prasījumi ir nodrošināti ar hipotēku vai komercķīlu, tajā skaitā arī kreditorus, kuru prasījumi ir nodrošināti ar mantojuma atstājējam piederējušo mantu, un informē par to, ka mantojums ir izsludināts."

4. Izslēgt 277. pantu.

5. Papildināt 284. panta pirmo daļu ar 5.1 punktu šādā redakcijā:

"51) pieteiktās kreditoru pretenzijas;".

6. Izteikt 293. un 294. pantu šādā redakcijā:

"**293.**Uzsākot mantojuma lietu, zvērināts notārs izsludina mantojuma atklāšanos oficiālajā izdevumā "Latvijas Vēstnesis".

**294.**Izsludināt mantojuma atklāšanos var lūgt mantinieks, persona, kurai ir tiesības mantot pēc mantot aicinātā (substitūts, pēcmantinieks), testamenta izpildītājs, mantojuma aizgādnis, pašvaldība, kuras teritorijā atrodas mantojuma atstājējam piederējušais nekustamais īpašums, pašvaldības iestāde, kas uzskatāma par ieinteresēto personu mantojuma lietā, nekustamā īpašuma kopīpašnieks, legatāri vai kreditori, juridiska persona, kuras dalībnieks bija mantojuma atstājējs un mantojuma atstājēja parādnieki."

7. Izteikt 297. pantu šādā redakcijā:

"**297.**Sludinājumā par mantojuma lietas atklāšanos zvērināts notārs uzaicina pieteikties visus tos, kuriem kā mantiniekiem, kreditoriem vai kā citādi ir kādas tiesības uz mantojumu.

Uzaicinājuma termiņš mantojuma atstājēja kreditoriem ir četri mēneši no uzaicinājuma publicēšanas dienas, bet mantot aicinātajiem un legatāriem uzaicinājuma termiņš nedrīkst būt īsāks par sešiem mēnešiem no uzaicinājuma publicēšanas dienas. Maksimālais sludinājuma termiņš mantot aicinātajiem ir divpadsmit mēneši. Zvērināts notārs sludinājumā par mantojuma atklāšanos norāda informāciju par to, ka termiņā nepieteiktās mantinieku tiesības izbeidzas un termiņā nepietiktās kreditoru, kuru prasījumi nav nodrošināti ar hipotēku vai komercķīlu, pretenzijas tiks dzēstas.

Zvērināts notārs par sludinājumu un tā saturu paziņo zināmajiem mantiniekiem un iekļauj ziņas par mantojumu mantojuma reģistrā."

8. Papildināt likumu ar 297.1 un 297.2pantu šādā redakcijā:

"**297.1** Mantojuma atstājēja kreditoriem iesniegumā par pretenziju pieteikšanu jānorāda vismaz šādas ziņas:

1) prasījuma pamatojums;

2) prasījuma veids;

3) prasījuma apmērs uz pretenzijas pieteikšanas brīdi;

4) kontaktinformācija;

5) apliecinājums, ka zvērinātam notāram sniegtas patiesas ziņas par faktiem un kreditors vai kreditors un pārstāvis, ja iesniegumu iesniedz pārstāvis, ir informēts par kriminālatbildību par nepatiesu ziņu sniegšanu.

Ja kreditors iesniegumā nav norādījis minēto informāciju, zvērinātam notāram jāinformē kreditors par pienākumu papildināt iesniegumu ar nepieciešamo informāciju sludinājumā par mantojuma atklāšanos kreditoriem paredzētajā termiņā.

Ja kreditors pēc zvērināta notāra aicinājuma papildināt iesniegumu ar nepieciešamo informāciju to nav izdarījis, uzskatāms, ka kreditors savu pretenziju sludinājuma par mantojuma atklāšanos termiņā nav iesniedzis.

**297.2** Par mantojuma atstājēja kreditoru prasījumiem, kuru prasījumi ir nodrošināti ar hipotēku vai komercķīlu, bez atsevišķa kreditoru lūguma, zvērināts notārs, pamatojoties uz publiskajos reģistros pārbaudāmām ziņām, informē mantiniekus.

Ja mantojuma atstājēja kreditors, kura prasījums ir nodrošināts ar hipotēku vai komercķīlu, ir kredīta reģistra dalībnieks, zvērināts notārs kredītu reģistrā noskaidro atlikušo prasījuma apmēru."

9. Izslēgt 299. pantu.

10. Izslēgt 301. un 302. pantu.

11. Izslēgt 304. un 305. pantu.

12. Izteikt 307. un 308. pantu šādā redakcijā:

"**307.** Iesniegumu par mantojuma saraksta sastādīšanu pie zvērināta tiesu izpildītāja mantinieks vai mantojuma atstājēja kreditors var iesniegt laikā no dienas, kad uzsākta mantojuma lieta, līdz sludinājumā par mantojuma atklāšanos noteiktā uzaicinājuma mantojuma atstājēja kreditoriem termiņa beigām.

**308.** Pēc iesnieguma saņemšanas zvērināts notārs aicina zvērinātu tiesu izpildītāju sastādīt mantojuma sarakstu."

13. Izslēgt 313. pantu.

14. 318. pantā:

papildināt pantu ar 6.1 punktu šādā redakcijā:

"61) pieteiktās kreditoru pretenzijas";

papildināt pantu ar 8. punktu šādā redakcijā:

"8) piezīmi par to, ka mantojuma apliecība ir par pamatu atvietojamu lietu dalīšanai atbilstoši Civillikuma 734. pantam."

Ministru prezidenta biedrs,

tieslietu ministrs Jānis Bordāns

Iesniedzējs:

Tieslietu ministrijas valsts sekretārs Raivis Kronbergs